**Ministru kabineta noteikumu projekta "Grozījumi Ministru kabineta 2010. gada 21. decembra noteikumos Nr. 1171 "Noteikumi par Latvijas ūdeņu izmantošanas kārtību un kuģošanas režīmu tajos"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Grozījumi Ministru kabineta 2010. gada 21. decembra noteikumos Nr. 1171 "Noteikumi par Latvijas ūdeņu izmantošanas kārtību un kuģošanas režīmu tajos""(turpmāk – projekts) mērķis irnoteikt tiesisko regulējumu 2004. gada Starptautiskās konvencijas par kuģu balasta ūdens un nosēdumu kontroli un pārvaldību (turpmāk – Konvencija) īstenošanai, kā arī apmaiņas kārtību informācijai, kas saistīta ar jūras negadījumu vai incidentu.Projekts stāsies spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā, proti, nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Jūrlietu pārvaldes un jūras drošības likuma 7. panta otrā daļa, Jūras vides aizsardzības un pārvaldības likuma 19.1 panta sestās daļas 1.punkts un Konvencijas pielikuma C‑2. noteikuma 1. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | I.2019. gada 11. janvārī attiecībā uz Latvijas Republiku stājās spēkā Konvencija[[1]](#footnote-1), kuras pielikuma C‑2. noteikuma 1. punkts nosaka pienākumu censties paziņot kuģu personālam rajonu, kur zināmu apstākļu dēļ kuģiem nevajadzētu uzņemt balasta ūdeni.Likuma "Par 2004. gada Starptautisko konvenciju par kuģu balasta ūdens un nosēdumu kontroli un pārvaldību" 11. pantā ir noteiktas iestādes, kuru kompetencē ietilpst sagatavot un izziņot brīdinājumu kuģu personālam, proti, pamatojoties uz Vides aizsardzības un reģionālās attīstības ministrijas vai Valsts vides dienesta sniegto informāciju, Nacionālo bruņoto spēku Jūras spēku Krasta apsardzes dienests (turpmāk – Krasta apsardzes dienests) nodrošina Konvencijas pielikuma C-2. noteikuma 1. punktā paredzēto saistību izpildi.Likumprojekta "Par 2004. gada Starptautisko konvenciju par kuģu balasta ūdens un nosēdumu kontroli un pārvaldību" sākotnējās ietekmes novērtējuma ziņojumā (anotācijā)[[2]](#footnote-2) tika secināts – lai no Konvencijas pielikuma C‑2. noteikuma izrietošās saistības izpildītu pilnībā, nepieciešams arī noteikt, kādā veidā tiks izplatīti brīdinājumi kuģu personālam.Ņemot vērā iepriekš minēto, lai izpildītu starptautiskās saistības pilnībā, projekta 2. punktā noteikts, ka Krasta apsardzes dienesta Jūras meklēšanas un glābšanas koordinācijas centrs (*MRCC*) izziņo globālās jūras negadījumu un drošības sistēmas radiosakaru tīklā ultraīsviļņu frekvencē Vides aizsardzības un reģionālās attīstības ministrijas vai Valsts vides dienesta iesniegto paziņojumu par rajonu, kur kuģiem nevajadzētu uzņemt balasta ūdeni. Faktisko izziņošanu, ar kuru tiek informēts kuģu personāls, Krasta apsardzes dienesta Jūras meklēšanas un glābšanas koordinācijas centrs (*MRCC*) veic radiosakaru tīkla UĪV 71. kanālā ikdienu plkst. 07:03 un plkst. 15:03 pēc Latvijas laika. Steidzamus navigācijas brīdinājumus pārraida tūlīt pēc attiecīgās informācijas saņemšanas un pēc tam tos iekļauj nākamajā ziņojumā.[[3]](#footnote-3)II.Saskaņā ar Eiropas Parlamenta un Padomes 2002. gada 27. jūnija Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu un atceļ Padomes Direktīvu 93/75/EEK, Eiropas Komisija sadarbībā ar dalībvalstīm ir ieviesusi vienotu kuģu satiksmes uzraudzības un informācijas sistēmu, kurā tiek izpildīti dažāda rakstura informācijas paziņošanas un apmaiņas pienākumi. Šī sistēma sastāv no Eiropas Jūras drošības aģentūras (EMSA) uzturētās Eiropas Savienības *SafeSeaNet* sistēmas un dalībvalstu nacionālajām *SafeSeaNet* sistēmām. Latvijā nacionālās *SafeSeaNet* sistēmas funkcijas pilda Starptautiskā kravu loģistikas un ostu informācijas sistēma (SKLOIS), kas nodrošina informācijas apmaiņu ar Eiropas Savienības  *SafeSeaNet* sistēmu. Starptautiskās kravu loģistikas un ostu informācijas sistēmas (SKLOIS) tiesiskais regulējums ir noteikts Ministru kabineta 2020. gada 11. februāra noteikumos Nr. 92 "Starptautiskās kravu loģistikas un ostu informācijas sistēmas noteikumi".Tomēr, ņemot vērā, ka ir formalitātes, kuras Krasta apsardzes dienests faktiski izpilda Eiropas Savienības *SafeSeaNet* sistēmā, proti, paziņo informāciju, kas saistīta ar jūras negadījumu vai incidentu, praksē ir konstatētā nepieciešamība papildināt Ministru kabineta 2010. gada 21. decembra noteikumu Nr. 1171 "Noteikumi par Latvijas ūdeņu izmantošanas kārtību un kuģošanas režīmu tajos" regulējumu. Projekta 3. punktā noteikts, ka Krasta apsardzes dienests apmainās ar citām Eiropas Savienības dalībvalstu kompetentajām iestādēm ar informāciju, kas saistīta ar jūras negadījumu vai incidentu, izmantojot Eiropas Savienības *SafeSeaNet* sistēmu. Informācijas apmaiņā jāņem vērā Eiropas Jūras drošības aģentūras (EMSA) kā Eiropas Savienības *SafeSeaNet* sistēmas turētāja tehniskā dokumentācija[[4]](#footnote-4). Vienlaikus tiek uzskaitīti arī ziņojumu veidi, kuri atbilst informācijai, kas saistīta ar jūras negadījumu vai incidentu. Atbilstoši Krasta apsardzes dienesta priekšlikumam projekta 4. punktā Jūrlietu pārvaldes un jūras drošības likuma 4. pantā noteiktajām jūrlietu pārvaldes institūcijām noteikts pienākums paziņot Krasta apsardzes dienestam savas kompetences ietvaros konstatēto informāciju, kas paziņojama citām Eiropas Savienības dalībvalstu kompetentajām iestādēm.III.Projekta 1., 5. un 6. punkts satur tehniska rakstura precizējumus iestāžu nosaukumos un informatīvajā atsaucē uz Eiropas Savienības direktīvām. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija sadarbībā ar valsts akciju sabiedrību "Latvijas Jūras administrācija". |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta 2. punktā noteiktā paziņojuma par rajonu, kur kuģiem nevajadzētu uzņemt balasta ūdeni, adresāti – Krasta apsardzes dienesta Jūras meklēšanas un glābšanas koordinācijas centra (*MRCC*) ziņošanas rajonā esošo kuģu, uz kuriem attiecināmas Konvencijas prasības, personāls.Projekta 3. punktā noteiktās informācijas, kas saistīta ar jūras negadījumu vai incidentu, adresāti – Eiropas Savienības dalībvalstu kompetento iestāžu personāls. |
| 2. | Tiesiskā regulējuma ietekme uz tautsaimniecību un administratīvo slogu | Konvencijas īstenošanas ietekme uz tautsaimniecību un administratīvo slogu ir aprakstīta likumprojekta "Par 2004. gada Starptautisko konvenciju par kuģu balasta ūdens un nosēdumu kontroli un pārvaldību" sākotnējās ietekmes novērtējuma ziņojumā (anotācijā).Projekta tiesiskais regulējums ietekmi uz tautsaimniecību un administratīvo slogu nerada, jo projektā noteikto pienākumu izpilde gulstas tikai uz institūcijām, kurām ir noteiktas valsts pārvaldes funkcijas jūrlietās un kuras jau īsteno šos uzdevumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|   **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Eiropas Parlamenta un Padomes 2002. gada 27. jūnija Direktīva 2002/59/EK, ar ko izveido Kopienas kuģu satiksmes uzraudzības un informācijas sistēmu un atceļ Padomes Direktīvu 93/75/EEK;
2. Eiropas Parlamenta un Padomes 2009. gada 23. aprīļa Direktīva 2009/17/EK, ar kuru groza Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu;
3. Komisijas 2014. gada 28. oktobra Direktīva 2014/100/ES, ar kuru groza Eiropas Parlamenta un Padomes Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu.
 |
| 2. | Citas starptautiskās saistības | Ar projektu tiek noteikta Latvijas Republikas jau uzņemto Konvencijas saistību izpildes kārtība.  |
| 3. | Cita informācija | Projekts nav saistīts ar šīs tabulas 1. punktā minēto direktīvu pārņemšanu un ieviešanu. Projekta mērķis ir precizēt un novērst neskaidrības esošajā jūrniecības nozares specifiskajā kārtībā. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2002. gada 27. jūnija Direktīva 2002/59/EK, ar ko izveido Kopienas kuģu satiksmes uzraudzības un informācijas sistēmu un atceļ Padomes Direktīvu 93/75/EEK [Publicēta Eiropas Savienības Oficiālajā Vēstnesī L 208, 05.08.2002] – konsolidētā versija, kas ietver arī grozījumus, kuri izdarīti ar šādām direktīvām:- Eiropas Parlamenta un Padomes 2009. gada 23. aprīļa Direktīvu 2009/17/EK, ar kuru groza Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu [Publicēta Eiropas Savienības Oficiālajā Vēstnesī L 131/101, 28.05.2009];- Komisijas 2014. gada 28. oktobra Direktīvu 2014/100/ES, ar kuru groza Eiropas Parlamenta un Padomes Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu [Publicēta Eiropas Savienības Oficiālajā Vēstnesī L 308/82, 29.10.2014]. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2002/59/EK 16. panta 1. punkta a) apakšpunkta pirmais ievilkums | Projekta 3. punkts (24.1 1., 24.1 2. un 24.1 3. apakšpunkts) | Pārņemta pilnībā | Neparedz stingrākas prasības |
| Direktīvas 2002/59/EK 16. panta 1. punkta a) apakšpunkta otrais ievilkums | Projekta 3. punkts (24.1 4. apakšpunkts) | Pārņemta pilnībā | Neparedz stingrākas prasības |
| Direktīvas 2002/59/EK 16. panta 1. punkta a) apakšpunkta trešais ievilkums | Projekta 3. punkts (24.1 5. apakšpunkts) | Pārņemta pilnībā | Neparedz stingrākas prasības |
| Direktīvas 2002/59/EK 16. panta 1. punkta b) apakšpunkts | Projekta 3. punkts (24.1 7. apakšpunkts) | Pārņemta pilnībā | Neparedz stingrākas prasības |
| Direktīvas 2002/59/EK 16. panta 1. punkta c) apakšpunkts | Projekta 3. punkts (24.1 8. apakšpunkts) |  |  |
| Direktīvas 2002/59/EK 16. panta 1. punkta d) apakšpunkts | Projekta 3. punkts (24.1 9. apakšpunkts) | Pārņemta pilnībā | Neparedz stingrākas prasības |
| Direktīvas 2002/59/EK 16. panta 1. punkta e) apakšpunkts | Projekta 3. punkts (24.1 6. apakšpunkts) | Pārņemta pilnībā | Neparedz stingrākas prasības |
| Direktīvas 2002/59/EK 16. panta 2. punkts | Projekta 3. punkts | Pārņemta pilnībā | Neparedz stingrākas prasības |
| Direktīvas 2002/59/EK 21. panta 2. punkts | Projekta 3. punkts un Jūrlietu pārvaldes un jūras drošības likuma 41.2 panta otrā daļa | Pārņemta pilnībā | Neparedz stingrākas prasības |
| Direktīvas 2002/59/EK 21. panta 3. punkts | Projekta 3. punkts | Pārņemta pilnībā | Neparedz stingrākas prasības |
| Direktīvas 2002/59/EK III pielikuma 3. punkta trešā daļa | Projekta 3. punkts un Jūrlietu pārvaldes un jūras drošības likuma 41.2 panta otrā daļa | Pārņemta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 2004. gada Starptautiskā konvencija par kuģu balasta ūdens un nosēdumu kontroli un pārvaldību |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| *Pielikuma C-2. noteikuma 1.punkts:*pienākums izplatīt noteiktu informāciju jūrniekiem. | Projekta 2. punkts. | Saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Konvencijā paredzētās saistības nav pretrunā ar jau esošām Latvijas Republikas starptautiskajām saistībām. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam sabiedrībai tika dota iespēja rakstiski sniegt viedokli par projektu tā izstrādes stadijā.  |
| 2. | Sabiedrības līdzdalība projekta izstrādē | Par projekta izstrādi tika informēti sabiedrības pārstāvji, 2020. gada 11. septembrī ievietojot paziņojumu Satiksmes ministrijas tīmekļa vietnē, sadaļā “Sabiedrības līdzdalība” <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti>.Tādējādi savus priekšlikumus par projektu varēja izteikt ikviena ieinteresētā persona. |
| 3. | Sabiedrības līdzdalības rezultāti | Viedoklis saņemts no Rīgas brīvostas pārvaldes un Liepājas SEZ pārvaldes. Rīgas brīvostas pārvaldes ierosinājums projekta precizēšanai tika izvērtēts, sazinoties ar viedokļa autoru.  |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Valsts vides dienests, Krasta apsardzes dienests, ostu pārvaldes, Transporta nelaimes gadījumu un incidentu izmeklēšanas birojs, Valsts drošības dienests, Valsts robežsardze un valsts akciju sabiedrība "Latvijas Jūras administrācija". |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildē iesaistīto institūciju funkcijas nepaplašinās un nesašaurinās. Saistībā ar projekta izpildi papildu cilvēkresursi nav nepieciešami. Nav nepieciešams arī veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova

1. <https://www.vestnesis.lv/op/2019/11.1> [↑](#footnote-ref-1)
2. <http://titania.saeima.lv/LIVS12/SaeimaLIVS12.nsf/0/B0A5FC20FFC82C52C225824300248A3F?OpenDocument> [↑](#footnote-ref-2)
3. <https://www.lhd.lv/ATONLV/pub/391> [↑](#footnote-ref-3)
4. <http://www.emsa.europa.eu/ssn-main/documents.html> [↑](#footnote-ref-4)